# 

Zápisnica z pracovného stretnutia

Účastníci: podľa prezenčnej listiny

Konanie: PS Lepšie data

Čas: 4.6.2019 , 13:00 – 15:00

Názov projektu: Zlepšenie využívania údajov vo verejnej správe

Kód projektu: 314011S979

Názov aktivity: Aktivita 1 - Manažment kvality údajov, Aktivita 2 Riadenie vyhlasovania referenčných údajov a prepájania údajov, Aktivita 3 Podpora realizácie služby Moje dáta a správa údajov o subjekte, Aktivita 4 Podpora zavádzania analytického spracovania údajov, Aktivita 5 Podpora zvýšenia rozsahu a kvality otvorených údajov, Aktivita 6 Podpora pri úprave legislatívy na zabezpečenie efektívnejšieho riadenia a správy dát,

Program:

1. Zmeny v legislatíve týkajúce sa novely zákona 305/2013 Z.z, novely zákona č. 177/2018 Z.z, návrh zákona o základných identifikátoroch fyzickej osoby
2. Informácia o činnosti Dátovej kancelárie (referenčné data, číselníky, kvalita údajov, moje data, otvorené údaje, analytické data)
3. Legislatívne návrhy pracovnej skupiny k zmene Výnosu o štandardoch pre informačné systémy verejnej správy
4. Návrh zákona o dátach
5. Dopytové výzvy

**Zápis**

**Zmeny v legislatíve týkajúce sa dátovej oblasti**

Veronika Farkašovská z oddelenia governance a štandardy UPVII informovala o hlavných bodov novely zákona o eGovernmente. Tieto zmeny sa týkajú oblasti autentifikácie, elektronických schránok. Kompletný materiál nájdete na webe komunity.

Andrej Hajdúch informoval o novele zákona č. 177/2018. Hlavné zmeny sa týkajú druhej vlny Quick Win, odstránenie papierových potvrdení o nedoplatkoch na sociálnom, zdravotnom poistení, daňových nedoplatkoch, potvrdení o návšteve školy, výpisy z registra mimovládnych organizácií

Milan Andrejkovič otvoril diskusiu o návrhu zákona o základných identifikátoroch, ktorý bol v medzirezortnom pripomienkovom konaní. Pripomienky diskutujúcich sa týkali finančných nákladov ktoré sú niekoľkonásobne vyššie ako v predkladanej doložke finančných vplyvov. Bezvýznamový identifikátor (BIFO) by sa mal viac odlíšiť od rodného čísla pretože ak BIFO bude náhodne generované 10 miestne číslo, môže nastať prípad duplicity s rodným číslom. Taktiež by mal obsahovať základné kontrolné mechanizmy, aby sa minimalizovalo zadanie validného BIFO. Slovensko Digital navrhlo vypustenie sektorových identifikátorov z návrhu zákona z dôvodu komplikovaných procesov výmeny údajov medzi jednotlivými informačnými systémami. Je potrebné zanalyzovať právne predpisy, ktorých sa dotkne táto legislatívna zmena. Formou vykonávacích predpisov je potrebné usmerniť orgány verejnej moci pri implementácií tohto právneho predpisu.

**Činnosť dátovej kancelárie**

Je vytvorená a sprístupnená webová stránka Dátovej kancelárie https://datalab.digital. Na jej podstránke https://datalab.digital/dokumenty sa pravidelne dopĺňajú nové výstupy z rôznych aktivít.

**Moje data** – pripravuje sa aplikácia k projektu Quick Wins2. Bol odovzdaný prvý výstup (Koncept manažmentu osobných údajov vo verejnej správe), ktorý je uverejnený na webe, druhý výstup (Štandard pre Open API pre Moje dáta) je v procese spracovávania. Tento druhý výstup úzko súvisí s pripravovanou platformou Moje Dáta

**Analytické dáta** – prebehlo verejné vypočutie k štúdii Konsolidovaná analytická vrstva. Pripravuje sa aj dopytová výzva k analytickým dátam.

**Kvalita údajov** – bol odovzdaný prvý výstup Metodika merania dátovej kvality vo verejnej správe, v súčasnosti prebieha meranie v 3 registroch. (Register adries, RPO, register úpadcov) Výstupom bude aj „malá kuchárska kniha“ k metodike merania kvality údajov.

**Referenčné údaje** – prebiehajú pracovné stretnutia ku kvalite údajov v RPO. Prebehli pracovné stretnutia so Živnostenským registrom, Dopravným úradom a Registrom fyzických osôb v športe (Ministerstvo školstva), kde sa riešili otázky nastavenia procesov vzhľadom na evidenciu oprávnení vo vzťahu k podnikaniu a k odbornej spôsobilosti. Prebehli tiež rokovania s Asociáciou zdravotných poisťovní, kde sa dohodlo, že údaje o nedoplatkoch nebudú vyhlasované za referenčné údaje. Referenčnými údajmi sa stanú až vtedy, keď vznikne centrálny register pohľadávok.

**Quick Win 2** – prebiehajú rokovania s partnermi projektu, kde sa riešia rozhrania, úprava štruktúry.

**Číselníky** – prebieha testovanie nových funkcionalít, ktoré by malo vytvoriť viac user friendly prostredie. Prebieha vytvorenie jednotného referencovateľného identifikátora pre všetky číselníka aj jeho položky

**Open Data** – prebieha mapovanie medzinárodných identifikátorov ako DESI (Digital economy and Society index). Analýza legislatívy vzhľadom k implementácii Free flow data legislatívy. Prebieha komunikácie s Európskou legislatívou vzhľadom k GDPR.

**Výnos o štandardoch – novela**

Boli predložené tieto návrhy:

1. p. Šurej navrhol, aby vo výnose bola zakotvená rola portálu Data.gov.sk ako centrálneho bodu – repozitára otvorených kódov

2. UGKK vzniesol požiadavku na nové formáty týkajúce sa priestorových dátových prvkov

3. NASES vzniesol požiadavku na aktualizáciu metaúdajov datasetov

Pripomienky boli posunuté do pracovnej skupiny pre dátové štandardy (PS1), ktorá bude zasadať 11.6.2019.

**Zákon o dátach**

prebieha príprava vstupov z Konsolidovanej analytickej vrstvy a z konceptu Moje dáta, zákon bude bližšie definovať postavenie a činnosť dátových kurátorov.

**Dopytové výzvy**

Boli schválené prílohy k výzve, výzva bude pripravená v priebehu júna. Boli odstránené limity pre štúdie.

Na záver pracovného stretnutia sa dohodol termín ďalšieho stretnutia pracovnej skupiny Lepšie data, ktoré sa uskutoční 18.6.2019. Predmetom pracovného stretnutia bude prezentácia centrálneho dátového modulu.

Zapísal: PhDr.Viktória Šunderlíková