Zápisnica z Pracovnej skupiny

Lepšie dáta K9.4

9.6.2020

Účastníci: podľa prezenčnej listiny

Konanie: PS k aktuálnym úlohám oddelenia dátovej kancelárie v oblasti dátovej kvality, referenčných údajov a základných číselníkov, Stopbyrokracii, konceptu životných situácií a súvisiacej legislatívy

Čas: 09.06.2020 od 13.00 do 15.00 hod.

Názov projektu ÚPVII: Zlepšenie využívania údajov vo verejnej správe

Kód projektu ÚPVII: 314011S979

Názov aktivity: Aktivita 1,2,3,4,5,6,7

Program:

1. Úvod stretnutia

2. Informovanie jednotlivých účastníkov o aktuálnych úlohách oddelenia dátovej kancelárie (ďalej len „DK“) v oblasti dátovej kvality, referenčných údajov a základných číselníkov, Stopbyrokracii, riešenia situácie aktuálnosti a dátovej kvality RPO v súvislosti s aktiváciou el. schránok pre právnické osoby neregistrované v Obchodnom registri a súvisiacej legislatívy.

3. Ostatné, diskusia, záver – Plán nadväzujúcich pracovných skupín.

**Záznam**:

1. Videokonferenciu viedol vedúci oddelenia DK pán Milan Andrejkovič. V úvode stretnutia informoval účastníkov o aktuálnej situácii po skončení karanténnych opatrení súvisiacich COVID-19. Zároveň v nadväznosti na zvyšovanie počtu pracovných úloh DK poprosil účastníkov o spoluprácu pri doplnení personálnych kapacít DK.

2. Diskusia:

a) A. Fukas informoval o aktuálnom stave riadenia dátovej kvality a ďalšom plánovanom postupe. Prediskutovaná bola téma ustanovovania business pravidiel.

b) J. Antoš informoval o aktuálnom stave týkajúcom sa vyhlásených referenčných údajov a údajov, ktoré sú v pláne vyhlasovania referenčných údajov, vrátane časového harmonogramu a súvisiacich otázok nevyhnutnosti zvyšovania kvality dotknutých registrov – do konca tohto kalendárneho roka sú najhorúcejším kandidátom na vyhlásenie za referenčné údaje údaje z katastra nehnuteľností – aktuálne prebiehajú bilaterálne stretnutia medzi ÚPVII a ÚGKK k spôsobu, obsahu, dôsledkom a ďalším otázkam týkajúcim sa vyhlásenia dotknutých údajov za referenčné. Bolo vysvetlené oddialenie vyhlásenia nedoplatkov na sociálne a zdravotné poistenie za referenčné údaje v dôsledku odloženia splatnosti odvodov na sociálne poistenie a preddavkov na zdravotné poistenie v spojení s pandémiou COVID-19. V. Šunderlíková informovala o aktuálnych vyhlásených základných číselníkoch, a tiež o ďalších plánovaných údajoch, ktoré by mali byť v blízkej budúcnosti vyhlásené za základné číselníky.

c) A. Hajdúch informoval o stave novely antibyrokratického zákona, ktorá bola schválená predchádzajúcou vládou/tzv. QW3/; úloha predmetnú novelu prepracovať a prepojiť s konceptom životných situácií – predstavenie ŽS – „Narodenie dieťaťa“.

d) M. Galia Pallayová informovala o aktuálnom legislatívnom štádiu návrhu zákona o údajoch a o zmene a doplnení niektorých údajov, zmenách oproti pôvodnej verzii návrhu a ďalšom legislatívnom procese.

e) M. Andrejkovič v spolupráci s A. Fukasom informovali o úspešnom postupe pri riešení problémov týkajúcich sa RPO v spojení s aktiváciou el. schránok právnických osôb neregistrovaných v Obchodnom registri.

3. V závere sa M. Andrejkovič poďakoval účastníkom za aktívnu činnosť a konštruktívne návrhy a informoval o pláne konania tematických pracovných skupín na najbližšie časové obdobie.

Zapísal: Michaela Galia Pallayová