# 

**Zápisnica z pracovného stretnutia**

Účastníci: podľa prezenčnej listiny

Konanie: Pracovná skupina PS K9.4 Lepšie dáta

Dátum: 26.03.2019

Miesto: Úrad podpredsedu vlády SR pre investície a informatizáciu

Čas: 13:00 – 16:00

Názov projektu: Zlepšenie využívania údajov vo verejnej správe

Kód projektu: 314011S979

Názov Aktivity: Aktivita 2 Riadenie vyhlasovania referenčných údajov a prepájania údajov

**Program**

1. Metodické usmernenie o postupe zaraďovania referenčných údajov..." – predložené na schválenie na základe odporúčania PS Referenčné údaje a jedenkrát a dosť
2. Postup pripojenia OVM do IS CSRÚ v roli konzumenta údajov – predložené na schválenie na základe návrhu, prerokovanom a pripomienkovanom PS Referenčné údaje.
3. Informácia o stretnutiach s OVM k plánu vyhlasovania referenčných údajov
4. Predstavenie a diskusia o Štúdii uskutočniteľnosti Open data 2.0
5. Informácia o Akčnom pláne Iniciatívy pre otvorené vládnutie – vyhodnotenie predchádzajúceho, tvorba nových úloh
6. Predstavenie prvého návrhu Metodiky merania dátovej kvality vo verejnej správe
7. Informácia o aktualizácii podmienok pre 3. kolo dopytovej výzvy Manažment údajov
8. Iné - navrhnite

**Zápis**

V dôsledku nedostatočného počtu hlasujúcich členov (prítomných 9 z 23 menovaných, t.j. 39%) na pracovnom stretnutí nebolo možné schváliť predkladané materiály pod bodmi 1 a 2 programu. Predseda pracovnej skupiny navrhol, aby schvaľovanie materiálov prebehlo následne formou per rollam, ktorú umožňuje štatút pracovnej skupiny.

1. **Metodické usmernenie o postupe zaraďovania referenčných údajov**

Po diskusii a pripomienkach p. Mravcovej zo ŠÚSR bude usmernenie upravené nasledovne:

* §11 bod 1 ods. 1.1 písm. c) bude odstránená posledná veta v zátvorke: „RPO musí mať preukázané, že referencovanie vykonáva ZR, lebo inak je povinný vykonať referencovanie sám“
* §11 bod 3 ods. 3.1.4 bude odstránený záver vety: „.....neumožniť zápis údajov, ktoré nie je možné stotožniť“
* k §12 bodu 6 a §11 ods. 1.3 bolo na stretnutí poskytnuté vysvetlenie.

Upravené usmernenie bude poslané všetkým členom na schválenie per rollam.

Termín: 27.3.2019

Zodpovedný: Andrej Hajdúch

1. **Postup pripojenia OVM do IS CSRÚ v roli konzumenta údajov**

Po upresňujúcich pripomienkach p. Illeka (SlovenskoDigital), k častiam materiálu týkajúcim sa Dohôd o poskytovaní údajov, bolo dohodnuté prepracovanie textu materiálu a aktualizovaný materiál bude poslaný na schválenie per rollam.

Termín: 29.03.2019

Zodpovedný: Ivan Král

1. **Informácia o stretnutiach s OVM k plánu vyhlasovania referenčných údajov**

Informáciu podali zástupcovia Dátovej kancelárie ÚPVII k uskutočneným stretnutiam s:

* MV SR (údaje z Registra adries)
* Asociáciou zdravotných poisťovní (údaje o pohľadávkach na zdravotnom poistení po lehote splatnosti)
* FR SR (DIČ a údaje k daňovým nedoplatkom)
* MS SR (údaje z registra úpadcov)
* Sociálna poisťovňa (údaje o nedoplatkoch na sociálnom poistení)
* MŠVVaŠ SR (údaje z potvrdení o návšteve školy)

Informácia bola zobraná na vedomie.

1. **Predstavenie a diskusia o Štúdii uskutočniteľnosti Open data 2.0**

Informácie k projektu (štúdii) poskytol účastníkom stretnutia zástupca DK ÚPVII Milan Andrejkovič.

Projekt bol zverejnený na verejné pripomienkovanie.

Dňa 28.3.sa uskutoční verejné vypočutie k projektu.

Informácia bola zobraná na vedomie

1. **Informácia o Akčnom pláne Iniciatívy pre otvorené vládnutie – vyhodnotenie predchádzajúceho, tvorba nových úloh**

Informáciu poskytol účastníkom stretnutia zástupca DK ÚPVII Milan Andrejkovič.

Informácia bola zobraná na vedomie

1. **Predstavenie prvého návrhu Metodiky merania dátovej kvality vo verejnej správe**

Na stretnutí bol predstavený zámer Metodiky merania dátovej kvality vo verejnej správe, ktorá má byť vypracovaná v termíne 7.4.2019.

Návrh Metodiky bude umiestnený na spoločnom úložisku na pripomienkovanie.

Následne po vypracovaní metodiky prebehne pilotné meranie kvality na 3 registroch (RPO, Register adries a Register úpadcov).

Termín: 7.4. 2019

Zodpovedný: Dávid Igaz, Tomáš Horváth, Martin Florián (KPMG)

1. **Informácia o aktualizácii podmienok pre 3. kolo dopytovej výzvy Manažment údajov**

Informácia bola zobratá na vedomie. Juraj Paulen informoval o ukončení 2. kola predkladania dopytových projektov k výzve. V rámci 2. kola bolo schválených 6 projektov. 2 projekty boli posunuté do 3. kola (ŽSK a PSK). Vyhlásenie 3. kola je plánované v priebehu prvého aprílového týždňa s trvaním 3 mesiace.

Príloha 23 výzvy bude obsahovať vzorový projekt obsahujúci popis štruktúry (template štúdie).

Okruh oprávnených žiadateľov bol rozšírený na všetky subjekty verejnej správy.

Boli tiež upravené podmienky (typy projektov, možnosť tvorby partnerského projektu, ....).

Predpokladá sa navýšenie alokácie k projektu.

K predstaveniu dopytovej výzvy sa plánujú workshopy v BA ale aj v regiónoch.

Zapísal: Andrej Hajdúch