# 

**Zápis z pracovnej skupiny K9.4 Lepšie dáta**

Účastníci: Jozef Graňačka, Šimoni, Markéta, Líška, Miroslav, Erika Kernová, p. Kvasnica, Ferčíková, Iveta, Klamo, Matej, Fojtl Matúš, Gombita Imrich, Tomáš Dekan, Král, Ivo, Pavol Suja, Jozef Gonsor (SUSR), Čmiko, Peter, Straka Ľubomír, Straka Ľubomír, Kováč, Vladimír, Bartek, Filip, Samuel Belej, Stropko Peter, p. Foldessy, Danek Miroslav, Branislav Neborasek, Silvia Horváthová, Lukáš Lednický, Nikšová, Nadežda, Sabolík Jaroslav, Barlík, Peter, Tuchyňa Martin, Ľubor Illek, Godišová, Marianna, Ždiňák Juraj, Kožányi Martin, Turányi Ladislav, Svetlana Davidovićová, Lacika Ľubomír, Kučera, Matej, Ševčík, Michal

Konanie: Pracovná skupina PS K9.4 Lepšie dáta

Dátum: 18. 05.2022

Miesto: Teams online

Čas: 11:00-13:00

**Program:**

1. Žiadosť o pripomienky k Akčnému plánu realizácie NKIVS 2022 (v prílohe zasielame dokument a pripomienkovací formulár) – časť Lepšie údaje

  2. Strategické priority (prezentáciu posielame v prílohe)

1. Strategická priorita Dátová interoperabilita
2. Strategická priorita Otvorené údaje (návrh dokumentu posielame v prílohe)
3. Diskusia, rôzne
4. Záver

Ku bodu 1: Úvodom stretnutia požiadal pán Graňačka prítomných o **pripomienky ku AP NKIVS 2022 – za časť Lepšie údaje – v termíne do 23.5.2022 do 12:00.**

Ku bodu 3: p. Liška pokračoval prezentáciou v téme Dátová interoperabilita. Objasnil 3 základné otvorené formálne normy (štandardy) – jednotnú identifikáciu údajov ISVS (živé vs. neživé identifikátory), jednotnú reprezentáciu​ ( Centrálny model údajov - Ontológia fyzickej osoby (RFO)​, Ontológiu právneho subjektu (RPO)​, Ontológiu lokácie (RA), Ontológiu egovernmentu (MetaIS)​ a implementáciu interoperability (referenčné údaje​, API ISVS​, Otvorené údaje​). Metodické usmernenia k uvedenej problematike je možné nájsť na stránke    
Interoperabilita údajov ISVS ( interoperabilita.gov.sk): <https://wiki.vicepremier.gov.sk/pages/viewpage.action?pageId=97517630>

P. Liška predstavil portál vyvinutý v Dátovej kancelárii, sprístupnený ako opensource pod licenciou EUPL - https://znalosti.gov.sk.

​P. Illek  sa informoval, či téma Referenčných údajov je riešená v kontexte AP NKIVS a SP Management údajov samostatne alebo v rámci interoperability, keďže téma dátovej kvality a referenčných údajov je mimoriadne dôležitá. Dátovú kvalitu treba zaistiť. Zdôraznil, že všetky metodické pokyny bude potrebné pripomienkovať.

P. Gonšor (ŠÚSR) sa informoval o číselníku pohlaví – riešenie bude predstavené na nasledujúcej PS

Ku bodu 4: p. Ferčíková informovala, že z Akčného plánu NKIVS vyplýva úloha aktualizovať dokument SP Otvorené údaje z roku 2017​. Návrh podkladového dokumentu, na základe ktorého bude vypracovaná SP Management údajov - Otvorené údaje, bola zaslaná členom PS pred zasadnutím. Vstupom pre dokument je projekt OpenData 2.0 a požiadavky z pohľadu ODMI (Open Data Maturity Indexu - [Open data maturity report 2021 - Publications Office of the EU (europa.eu))](https://op.europa.eu/en/publication-detail/-/publication/66c72f75-a40e-11ec-83e1-01aa75ed71a1/language-en). ​

Úvodom predstavila časti podkladového dokumentu– Analýza súčasného stavu (plnenie cieľov SP NKIVS 2017, postavenie SR v ODMI 2021, zverejňovanie datasetov na data.gov.sk, publikačného minima ŠS, najžiadanejších datasetov, dlhodobé problémy, legislatívnu opora), Ciele a Plán na realizáciu cieľov.

 Otvorila diskusiu s členmi:

* **Dlhodobé problémy z pohľadu OVM:** Martin Tuchyňa upozornil na chýbajúce ľudské zdroje na rezortoch – kapacity na strane štátu.
* Vyjadril potrebu podporiť využitie otvorených dát – inak rezorty nemajú motiváciu dáta zverejňovať, potrebu zlepšenia komunikácie a spolupráce medzi jednotlivými OVM. Informoval sa o tom, ako sú jednotlivé PS na MIRRI prepojené informačne – či sú návrhy z PS zbierané niekde centrálne.
* Ciele – V tomto bode nebola diskusia.
* **Plán realizácie cieľov:** Navrhovaný plán zahŕňa aj reálne ukazovatele, ktoré je možné sledovať na úrovni otvorených dát (nie na úrovni NKIVS a Akčného plánu)​. Ľubor Illek navrhol systematicky sa zameriavať na komunikáciu OVM s používateľmi otvorených dát nakoľko toto vníma ako kľúčové.
* **Procesné pripomienky:** Keďže sa jednotlivé témy SP Manažment údajov (otvorené údaje, interoperabilita, moje údaje, referenčné registre a i.) prelínajú, Martin Tuchyňa navrhol aby sa témy spracovávali na jednom mieste (prehľadnosť), čo podporil aj Ľubor Illek. Martin Tuchyňa odporúča aby sa podporilo plnenie cieľov NKIVS, Akčného plánu a SP Manažment údajov - Otvorené údaje, prostredníctvom grantových mechanizmov a ukazovateľov, ktoré musia podporené projekty splniť.

**P. Ferčíková požiadala prítomných o pripomienky, návrhy, podnety ku predstavenému návrhu podkladového dokumentu pre SP Manažment údajov - Otvorené údaje (termín koniec 05/2022)**.  Po zapracovaní podnetov – prebehne rozšírenie analýzy súčasného stavu​, prehodnotenie vybraných ukazovateľov SP Otvorené údaje 2017​, synchronizácia v rámci MIRRI​ a bude zverejnená aktualizovaná verzia na pripomienkovanie​​.

P. Liška informoval o spolupráci medzi MS SR a MIRRI SR v téme transpozície smernice Open Data . V súčasnosti prebieha v rámci oDK tvorba vyhláškya, ktorou sa ustanovujú (§ 21k ods. 4 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov ) kritéria pre výpočet úhrady za sprístupňovanie informácií verejného sektora na účely ich opakovaného použitia.

P. Tuchyňa informoval, že je potrebné naviazať KPI Akčného plánu NKVIS s víziou požiadaviek na OVM, vytvoriť podmienky na naplnenie cieľov pre OVM. Je potrebné zdynamizovať komunikáciu, málo rezortov prispieva ku komunikácii v skupine, chýbajú ľudské zdroje. Je potrebné rozšíriť pracovnú skupinu o používateľov otvorených údajov, vizualizáciu datasetov na portáli otvorených dát, zatraktívniť tému.

P. Ferčíková informovala **o zbere údajov ku dotazníku ODMI – poprosila zúčastnených o participáciu ( bude zaslaný).**

P. Danek z MFSR sa informoval, či bude Open Data portál by mal korešpondovať s ID manuálom – áno.

Martin Tuchyňa sa informoval, či sa plánuje spoločná konzultácia ku frontendu nového portálu – áno.

Ďakujeme za aktívnu účasť na zasadnutí a tešíme sa na ďalšie stretnutie.

Zapísala: M. Šimoni