**Zápis zo stretnutia K9.4 Lepšie údaje**

|  |  |
| --- | --- |
| **Predmet/názov stretnutia:** | Stretnutie pracovnej skupiny K9.4 Lepšie údaje |
| **Dátum a čas:** | 17.4.2018, o 13:00h |
| **Miesto:** | Urad podpredsedu vlády SR pre investície a informatizáciu (UPVII) Stefanikova 15, Bratislava. Zasadačka Londýn, 2p. |

**Účastníci:**

|  |  |
| --- | --- |
| Účastníci: | Prítomný: Podľa prezenčnej listiny  Neprítomný: |

| **Číslo** | **Text** |
| --- | --- |
| 01 | **Program:**   1. Relevantné dokumenty na podporu lepšej práce s údajmi a ich manažment    1. Metodika Kvalita údajov vo verejnej správe a referenčné registre    2. Metodika dátového modelovania 2. Dopytová výzva pre projekty na Manažment údajov, 3. Ostatné relevantné informácie   **Záznam:**  **1. Relevantné dokumenty na podporu lepšej práce s údajmi a ich manažment**  Na úvod stretnutia p. Juraj Bárdy (UPVII) informoval prítomných členov pracovnej skupiny K9.4 (ďalej len PS) Lepšie údaje o dvoch nových návrhoch dokumentov zameraných na podporu kľúčových aktivít zadefinovaných pre oblasť 1x a dosť a odstránenie bariér v rámci Detailného akčného plánu informatizácie verejnej správy (2017-2020)[[1]](#footnote-2):   * 1. **Metodika Kvalita údajov vo verejnej správe a referenčné registre**     Hlavným cieľom dokumentu je poskytnúť usmernenie v oblasti zadefinovania a zvyšovania kvality údajov vo verejnej správe a spresnenia významu a poslania referenčných údajov a súvisiacich registrov.  *Diskusia:*  Martin Tuchyňa odporučil doplniť prehľadné jednostranové manažérske zhrnutie v ktorom budú pre oblasť kvality údajov zadefinované základné kritéria pre jej sledovanie a následné zlepšovanie a pre referenčné údaje doplnený zoznam motivačných prínosov ako aj súvisiacich nárokov, ktoré by mali pomôcť povinným osobám pri vyhlasovaní relevantných údajov pod kategóriu referenčné.  Miroslav Liška: Pri príprave takýchto metodických dokumentov je potrebné zabezpečiť konzistenciu s informáciami zverejnenými v relevantných rámcových dokumentoch (napr. Strategické priority) ako aj so súvisiacimi aktivitami (referenčné identifikátory).  Ľubor Illek: Podporil zjemnenie náročných požiadaviek a očakávaní od referenčných údajov, no bude potrebné adresovať problematiku validity údajov.  Peter Helexa: Bude potrebne odlíšiť ktoré údaje prešli validáciou a ktoré nie.  Martin Tuchyňa: Dokument by mal obsahovať prehľadnú procesnú schému pre vyhlasovanie referenčných údajov aby Povinné osoby ľahko vedeli, čo je potrebné kedy, ako a s kým zabezpečiť.Taktiež bude potrebné sprehľadniť využiteľnosť referenčných údajov pre právne účely a ako vyriešiť aspekty verzionovania.  Metodika Kvalita údajov vo verejnej správe a referenčné registre: [https://sp.finance.gov.sk/lepsie-data/Zdielane%20dokumenty/2018/Metodiky/Kvalita%20udajov%20a%20referencne%20udaje/RefReg.docx?Web=1](https://sp1.prod.metais.local/lepsie-data/Zdielane%20dokumenty/2018/Metodiky/Kvalita%20udajov%20a%20referencne%20udaje/RefReg.docx?Web=1)  dokument je zatial dostupný len pre interné účely v rámci skupiny.   * 1. **Metodika dátového modelovania**   Vznik dokumentu iniciovalo Ministerstvo vnútra Slovenskej republiky a predstavil ho Marek Surek.  Tento dokument popisuje kľúčové oblasti v doméne dátového modelovania v prostredí verejnej správy. Jeho primárnym účelom je poskytnúť čitateľovi rýchly prehľad o doméne s jasným definovaním kostry celého procesu ako aj metodiky pod ňou. Dokument tiež poskytuje návod, ako tvoriť dátové modely, ktoré budú tvoriť základ pre manažment údajov vo verejnej správe. Cieľovou skupinou tohto dokumentu sú primárne inštitúcie verejnej správy, ktoré mapujú svoju agendu na úrovni dátových modelov.  Dokument nadväzuje na Metodiku optimalizácie procesov verejnej správy, ktorá určila spôsob modelovania a optimalizácie procesov a merania ich výkonnosti.  Dokument sa delí na dve časti:  \* V prvej časti definuje Metodiku samotnú: sú v nej definované základné pojmy a spôsob modelovania, ako i výstupu dátového modelovania. Jednotlivé typy modelov sú popísané s ohľadom na ich účel (Doménový dátový model, Zjednodušený dátový model, Úplný logický model, Fyzický model postavený na Centrálnom modeli údajov verejnej správy1).  \* V druhej časti je vysvetlený postup pri dátovom modelovaní a proces tvorby dátového modelu. Na záver časti sú identifikovaní dôležití aktéri a ich úlohy v téme dátového modelovania a účel použitia dátových modelov v praxi. Na záver je možné nájsť príklady správneho dátového modelovania krok po kroku na príklade domény zbrane a strelivá.  *Diskusia:*  Juraj Bárdy doplnil, že Ministerstvo vnútra Slovenskej republiky zanalyzovalo veľa agiend z pohľadu dátových modelov.  Martin Tuchyňa privítal prípravu takéhoto dokumentu a informoval sa, či je možné ho doplniť aj o časť adresujúcu možnosti centralizovanej správy údajových modelov, vrátane ich verzionovania ako aj podpory tvorby národných a doménových rozšírení existujúcich výmenných harmonizovaných modelov (napríklad EU INSPIRE údajových modelov).  Metodika dátového modelovania (pripravená MV SR): [https://sp.finance.gov.sk/lepsie-data/Zdielane%20dokumenty/2018/Metodiky/Modelovanie%20udajov/MVSR-Metodika-Modelovanie%20udajov.docx?Web=1](https://sp1.prod.metais.local/lepsie-data/Zdielane%20dokumenty/2018/Metodiky/Modelovanie%20udajov/MVSR-Metodika-Modelovanie%20udajov.docx?Web=1)  V závere vyzval Juraj Bárdy členov PS na zaslanie pripomienok k dokumentom.  **2. Dopytová výzva pre projekty na Manažment údajov,**  Juraj Bárdy poskytol ďalšie informácie o príprave dokumentácie pre dopytovú výzvu. Dopytová výzva (adresár, ktorý obsahuje podkladové dokumenty):  [https://sp.finance.gov.sk/lepsie-data/Zdielane%20dokumenty/2018/Dopytova%20vyzva%20pre%20manazment%20udajov](https://sp1.prod.metais.local/lepsie-data/Zdielane%20dokumenty/2018/Dopytova%20vyzva%20pre%20manazment%20udajov)  - Hodnotiace kritériá,  - Kategória podmienok poskytnutia pomoci,  - Samotný text výzvy Manažment údajov inštitúcie verejnej správy,  - Minimálne požiadavky na spracovanie štúdie uskutočniteľnosti,  - Príručka pre odborných hodnotiteľov.  *Diskusia:*  Miroslav Liška: navrhol prepájanie/linkovanie základných registrov (napr. RA a RPO). Taktiež navrhol doplniť podmienku do výziev na Open Data a API.  Juraj Bárdy: Avizoval, že priorita by mala byt zohľadnení aj vo väzbe podľa hodnoty za peniaze, pričom projektové návrhy sa predpokladajú v rozsahu cca 1 mil. €, v závislosti od typu projektu a jeho rozsahu.  **3. Ostatné relevantné informácie**   * SK sa pridalo k iniciatíve krajín V4 k umelej inteligencii * Realizačné princípy pre manažment údajov * Desatoro pre prípravu štúdii uskutočniteľnosti   **Budúce stretnutie:**   * Piatok 27.4.2018 o 11:00 Dopytové projekty pre Manažment údajov |
|  |  |

**Zhrnutie úloh:**

|  |  |  |  |  |
| --- | --- | --- | --- | --- |
| **Číslo** | **Typ** | **Text** | **Termín** | **Zodpovedný** |
| 01 | U |  |  |  |
| 02 | U |  |  |  |

Vypracoval:Martin Tuchyňa, 10.05.2018

Schválil: Juraj Bárdy, 07.07.2018

1. <http://www.informatizacia.sk/ext_dok-detailny_akcny_plan_schvaleny/26030c> [↑](#footnote-ref-2)